Κολούμπια (Νότια Καρολίνα)

Η Κολούμπια (αγγλικά: Columbia‎‎) είναι η πολιτειακή πρωτεύουσα και μεγαλύτερη πόλη στην πολιτεία της Νότιας Καρολίνας των ΗΠΑ. Ο πληθυσμός ήταν 136.632 σύμφωνα με την απογραφή του 2020. Είναι η κομητειακή έδρα της Κομητείας Ρίτσλαντ, αλλά ένα μέρος της πόλης εκτείνεται στη γειτονική κομητεία Λέξινγκτον. Η πόλη είναι το κέντρο μιας μητροπολιτικής στατιστικής περιοχής 767.598, της μεγαλύτερης μέσα στην πολιτεία. Το όνομα Κολούμπια ήταν ένας ποιητικός όρος για την Αμερική προερχόμενο από τον Χριστόφορο Κολόμβο. Ευρισκόμενη 21 χλμ. βορειοδυτικά του γεωγραφικού κέντρου της Νότιας Καρολίνας, η Κολούμπια είναι η βασική πόλη της περιοχής Μίντλαντς της Νότιας Καρολίνας, η οποία περιλαμβάνει αρκετές κομητείες στο κεντρικό τμήμα της πολιτείας. Η πόλη βρίσκεται στη συμβολή δύο ποταμών, του Σαλούντα και του Μπρόουντ, οι οποίοι συγχωνεύονται στην Κολούμπια για να δημιουργήσουν τον Ποταμό Κόνγκαρι. Το CNNMoney.com ονόμασε την Κολούμπια μία από τα 25 καλύτερα μέρη της Αμερικής για συνταξιούχους, και η U.S. News & World Report κατέταξε την πόλη έκτη στη λίστα του America's Best Affordable Places to Retire του 2009. Στην πόλη εδρεύει το Πανεπιστήμιο της Νότιας Καρολίνας. Αδελφές πόλεις Προς το παρόν, η πόλη της Κολούμπια έχει τέσσερις αδελφές πόλεις: Κάιζερσλαουτερν, Γερμανία Κλουζ-Ναπόκα, Ρουμανία Πλόβντιβ, Βουλγαρία Τσελιάμπινσκ, Ρωσία Παραπομπές Εξωτερικοί σύνδεσμοι Επίσημη σελίδα The Columbia Metropolitan Convention & Visitors Bureau Αρχειοθετήθηκε 2010-10-13 στο Wayback Machine. (Νότια Καρολίνα) Κολούμπια (Νότια Καρολίνα) στο Curlie